b'\n_START_ARTICLE_\nElaiosom\n_START_PARAGRAPH_\nElaiosomer (navnet betyr "oljelegemer") er oljerike vedheng til fr\xc3\xb8ene som mange planter produserer. Disse tiltrekker seg maur, som er sv\xc3\xa6rt glade i dem. Maurene b\xc3\xa6rer gjerne med seg hele fr\xc3\xb8et et stykke, f\xc3\xb8r den gnager av elaiosomet og kaster fra seg fr\xc3\xb8et. P\xc3\xa5 den m\xc3\xa5ten f\xc3\xa5r planten spredt fr\xc3\xb8ene. Elaiosomene er n\xc3\xa6ringsrike, men det er uklart om n\xc3\xa6ringsverdien er tilstrekkelig til \xc3\xa5 gj\xc3\xb8re innsamlingen av fr\xc3\xb8 med elaiosomer energimessig l\xc3\xb8nnsom for maurene. Muligens inneholder de andre viktige stoffer i tillegg til oljer, det er ogs\xc3\xa5 tenkelig at elaiosomene kan inneholde stoffer som virker som rusmidler. Eksempler p\xc3\xa5 norske planter som har elaiosomer er hvitveis og mange fioler.'